als_Latn dik_Latn tur_Latn
Dotoksifikimi është nxjerrja e helmeve të trupit përmes lëkurës, mushkrive dhe sistemit digjestiv. Duhet të konsumoni ushqimet që treten lehtë. Ka shumë mënyra për detoksifikimin e organizimit përfshi ushqimet dhe ushtrimet.
Çfarë duhet të konsumoni
Frutat e gjalla janë të pasura në fibra dhe ujë, duke qenë një zgjidhje e mirë për detoksifikimin.
Frutat kanë shumë minerale, aminoacide, vitamina, duke mundësuar largimin e metaleve të rënda nga trupi. Provoni limonat, dardhët, portokallet, qitrot, mollët, rrushin, mangon, domatet dhe ananasin.
Perimet organike ndihmojnë gjithashtu në detoksifikimin e organizmit si dhe balancojnë raportin acid-bazë në organizëm, duke ju relaksuar organizmin në tërësi. Hani pa kufi hudhra, karota, lakër, selino, qepë, brokoli, spinaq ose tranguj. Po ashtu legumet si thjerrëza, bizele, oriz integral dhe kikirikë..
Një burim i mirë i vitaminave janë arrat dhe farat. Gjatë procesit të pastrimit konsumoni fara kungulli, arra, lajthi, fara susami dhe gështenja. Vaji i ullirit dhe i susamit ndihmojnë në përmirësimin e organizmit.
Cilat ushqime duhet të evitoni
Produktet e qumështit, mishin e kuq, miellin, ushqimet e skuqura, sheqerin dhe të gjithë ëmbëltuesit artificialë, kafeinën, alkoolin, duhanin, çokollatën.
Program detoksifikimi
Një mënyrë e shpejtë dhe efikase është se për gjysmë dite duhet të konsumoni vetëm fruta dhe perime të freskëta. Pjesën e dytë të ditës ushqehuni me një vakt të lehtë me peshk ose mish pule. Në darkë konsumoni supë ose lëng të freskët frutash. Ndërkohë gjatë gjithë ditës mund të konsumoni lëngje frutash dhe perimesh.
Bëjeni këtë për 3 ditë. Provoni gjithashtu bajame të njomura më parë në ujë. Po ashtu orizin integral, mishin e pulës dhe sallatën me fara liri dhe vaj ulliri. Për darkë mund të konsumoni gjoks pule, oriz integral dhe perime.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn